*Projekts*

**Grozījumi Izglītības likumā**

Izdarīt Izglītības likumā (Latvijas Republikas Saeimas un Ministru Kabineta Ziņotājs, 1998, 24. nr.; 1999, 17., 24. nr.; 2000, 12. nr.; 2001, 12., 16., 21. nr.; 2004, 5. nr.; 2007, 3. nr.; 2009, 1., 2., 14. nr.; Latvijas Vēstnesis, 2009, 196. nr.; 2010, 47., 205. nr.; 2011, 202. nr.; 2012, 54., 108., 190. nr.; 2013, 142. nr.; 2014, 257. nr.; 2015, 127., 242. nr.; 2016, 100., 241. nr.) šādus grozījumus:

1. 1. pantā:

izslēgt 14. punktu;

papildināt pantu ar 14.2 punktu šādā redakcijā:

“142) **neklātiene** – izglītības ieguves forma, daļu izglītības satura izglītojamajam apgūstot patstāvīgi izglītības iestādes īstenotas izglītības programmas ietvaros;”;

izteikt 26. punktu šādā redakcijā:

“26) **tālmācība** – izglītības ieguves forma, izglītības saturu izglītojamajam pilnībā apgūstot patstāvīgi individuālā mācīšanās tempā, izmantojot izglītības iestādes piedāvātus īpaši strukturētus mācību materiālus, dažādus tehniskos un elektroniskos saziņas līdzekļus un izglītības iestādes īstenotas izglītības programmas ietvaros organizētu izglītības sasniegumu novērtējumu;”.

2. 8. pantā:

izslēgt pirmās daļas 2. punktā vārdus “neklātienes formas paveids – tālmācība;”;

papildināt pantu ar 2.1 punktu šādā redakcijā:

“21) tālmācība;”;

izteikt otro daļu šādā redakcijā:

“(2) Izglītības iestāde ir tiesīga īstenot izglītības programmu apguvi klātienes, neklātienes, kā arī tālmācības formā. Pamatizglītības un vidējās izglītības pakāpē izglītības programmu apguvi neklātienes formā ir tiesīga īstenot tikai vispārējās izglītības iestāde – vidusskola – un profesionālās izglītības iestāde. Pamatizglītības un vidējās izglītības pakāpē izglītības programmu apguvi tālmācības formā ir tiesīga īstenot tikai vispārējās izglītības iestāde – vidusskola, – tai skaitā tā, kurai piešķirts valsts ģimnāzijas statuss.”

3. 14. pantā:

izteikt 3. punktu šādā redakcijā:

“3) nosaka kārtību, kādā valsts finansē pamatizglītības, vidējās izglītības un interešu izglītības programmas, kuras īsteno privātās izglītības iestādes;”;

izslēgt 17. punktā vārdus “un internātskolas”.

izslēgt 24. punktu;

papildināt pantu ar 40. un 41. punktu šādā redakcijā:

“40) nosaka minimāli pieļaujamo izglītojamo skaitu klašu grupā pašvaldību, valsts augstskolu un privātajās vispārējās izglītības iestādēs vidējās izglītības pakāpē un kritērijus klašu atvēršanai, ņemot vērā izglītības iestādē iegūtās izglītības kvalitātes rādītājus (centralizēto eksāmenu rezultāti un citi izglītojamo mācību sasniegumu vērtējumi);

 41) nosaka kritērijus un kārtību, kādā vispārējās izglītības iestāde īsteno vispārējās izglītības programmas tālmācības izglītības ieguves formā.”

4. 17. pantā trešajā daļā:

izslēgt 1. punktā vārdus “tai skaitā internātskolas, speciālās izglītības iestādes un klases, kā arī pirmsskolas izglītības grupas bērniem ar speciālām vajadzībām”;

izslēgt 2. punktā vārdus “tai skaitā internātskolu, speciālo izglītības iestāžu”;

izteikt 7. punktu šādā redakcijā:

“7) uztur tās padotībā esošās izglītības iestādes;”;

izteikt 10. punktu šādā redakcijā:

“10) nodrošina tās padotībā esošo izglītības iestāžu saimniecisko, tehnisko un medicīnas darbinieku darba samaksu;”;

izteikt 12. punktu šādā redakcijā:

“12) nodrošina izglītības ieguvi izglītojamajiem ar speciālām vajadzībām (atbilstoši veselības stāvoklim, kas ietekmē izglītības ieguves veidu) pirmsskolas izglītības grupās bērniem ar speciālām vajadzībām un speciālās izglītības klasēs Ministru kabineta noteiktajā kārtībā un apmērā;”;

izteikt 13. punktu šādā redakcijā:

“13) nodrošina ēdināšanu tās padotībā esošajās pirmsskolas izglītības grupās bērniem ar speciālām vajadzībām un speciālās izglītības klasēs Ministru kabineta noteiktajā kārtībā un apmērā;”.

5. Izteikt 31. panta otrās daļas otro teikumu šādā redakcijā:

“Šis noteikums neattiecas uz sociālās korekcijas izglītības iestādes padomi.”

6. Papildināt 38. panta otro daļu ar 6. punktu šādā redakcijā:

“6) vakara (maiņu) izglītības programmas.”

7. Izslēgt 43. panta otrajā daļā vārdus “vai sociālās korekcijas klasēs vispārējās izglītības iestādēs”.

8. Izteikt 56. panta trešo daļu šādā redakcijā:

“(3) Nepilngadīgi vienas ģimenes bāreņi un bez vecāku gādības palikušie bērni izglītojas vienā vispārējās izglītības iestādē un nav šķirami, izņemot gadījumus, kad kāds no viņiem tiek ievietots speciālās izglītības iestādē vai sociālās korekcijas izglītības iestādē.”

9. Izslēgt 59. panta trešajā daļā vārdus “kā arī internātskolas”.

10. 60. pantā:

izteikt trešās daļas otro teikumu šādā redakcijā:

“Pedagogu darba samaksa valsts vai pašvaldības izglītības iestādēs, kā arī valsts augstskolu vidējās izglītības iestādēs, tajā skaitā bērnu no piecu gadu vecuma izglītošanā un pirmsskolas izglītības grupās bērniem ar speciālām vajadzībām nodarbināto pedagogu darba samaksa tiek nodrošināta no valsts budžeta līdzekļiem un valsts budžeta mērķdotācijām.”;

papildināt pantu ar jaunu 3.1 daļu šādā redakcijā:

“(31) Šā panta trešo daļu un 59. panta otro daļu attiecībā uz pedagogu darba samaksas nodrošināšanu no valsts budžeta līdzekļiem nepiemēro gadījumā, ja pedagogi nodarbināti vispārējās vidējās izglītības programmu īstenošanā pašvaldību, valsts augstskolu un privātajās vispārējās vidējās izglītības iestādēs, un izglītojamo skaits attiecīgajā klašu grupā neatbilst Ministru kabineta noteiktajam minimāli pieļaujamajam izglītojamo skaitam. Šādā gadījumā pedagogu darba samaksa tiek nodrošināta no valsts un izglītības iestāžu dibinātāju budžetiem, un Ministru kabinets nosaka finansējuma apmēra sadalījumu.”;

uzskatīt līdzšinējo 3.1 daļu par panta 3.2 daļu.

 11. Papildināt pārejas noteikumus ar 55., 56., 57., 58., 59., 60. un 61. punktu šādā redakcijā:

 “55. Ministru kabinets līdz 2018. gada 31. janvārim izdod šā likuma 14. panta 40. punktā minētos Ministru kabineta noteikumus.

56. Ministru kabinets līdz 2018. gada 31. augustam izdod šā likuma 60. panta 3.1 daļā minētos Ministru kabineta noteikumus, paredzot ne mazāk kā vienu gadu, bet ne vairāk kā divus gadus ilgu pārejas periodu šā likuma 14. panta 40. punktā minētajos Ministru kabineta noteikumos ietvertā regulējuma ieviešanai.

57. Vispārējās izglītības iestādes, kurās tiek īstenotas sociālās korekcijas izglītības programmas sociālās korekcijas klasēs, ir tiesīgas tās turpināt īstenot līdz 2018. gada 30. jūnijam.

58. Grozījumi, kas paredz izslēgt šā likuma 1. panta 14. punktu, stājas spēkā 2018. gada 1. jūlijā.

59. Pašvaldības līdz 2018. gada 31. augustam nodrošina Aglonas internātvidusskolas, Biržu internātpamatskolas, Cesvaines internātpamatskolas, Cieceres internātpamatskolas, Iecavas internātpamatskolas, Kandavas internātvidusskolas, Liepājas internātpamatskolas, Liepnas internātpamatskolas, Mālpils internātpamatskolas, Rīgas Lastādijas internātpamatskolas, Rīgas Mūzikas internātvidusskolas, Tilžas internātpamatskolas, Vaiņodes internātpamatskolas un Vecbebru Profesionālās un vispārizglītojošās internātvidusskolas nosaukuma atbilstību šā likuma [26. panta](https://likumi.lv/doc.php?id=20244#p16) un Vispārējās izglītības likuma 29. un 40. panta noteikumiem.

60. Ministru kabinets līdz 2019. gada 30. jūnijam izdod šā likuma 14. panta 41. punktā minētos noteikumus.

61. Grozījumi šā likuma 8. pantā, nosakot tālmācību kā atsevišķu izglītības ieguves formu un to, ka izglītības programmu apguvi neklātienes formā ir tiesīga īstenot tikai vidusskola un profesionālās izglītības iestāde, un to, ka izglītības programmu apguvi tālmācības izglītības ieguves formā ir tiesīga īstenot tikai vidusskola un valsts ģimnāzija, kā arī grozījumi 38. panta otrās daļas 6. punktā, paredzot izglītības programmu īpašo veidu – vakara (maiņu) izglītības programmas – stājas spēkā 2019. gada 1. jūlijā.”

Likums stājas spēkā 2018. gada 1. janvārī.

Iesniedzējs:

Izglītības un zinātnes ministrs Kārlis Šadurskis

Vizē:

Valsts sekretāra vietnieks –

Sporta departamenta direktors,

valsts sekretāra pienākumu izpildītājs Edgars Severs

11.07.2017.

1022

A.Rudzīte 67047807

ance.rudzite@izm.gov.lv

I.Īvāne 67047849

ineta.ivane@izm.gov.lv